
1. Mērķis un uzdevumi
· Veicināt sabiedrības iesaisti sportiskās un veselību veicinošās aktivitātēs;
· Popularizēt un attīstīt 3x3 basketbolu Dienvidkurzemes novadā un tā apkārtnē;
· Nodrošināt iedzīvotājiem iespēju pilnveidot savas basketbola prasmes un baudīt aktīvu atpūtu draudzīgā gaisotnē.

2. Sacensību organizatori
· Sacensības organizē Dienvidkurzemes novada pašvaldība.
· Sacensību galvenais tiesnesis un koordinators:
Toms Mackars
📧 toms.mackars@gmail.com
📞 +371 28367030

3. Norises laiks un vietas
	Nr.
	Datums
	Laiks
	Norises vieta

	1.
	05.06.2026
	18:30
	Vērgalē

	2.
	26.06.2026
	18:30
	Durbē

	3.
	17.07.2026
	18:30
	Gaviezē

	4.
	30.07.2026
	18:30
	Grobiņā 

	5.
	07.08.2026
	20:00
	Aizputē


(Organizatoriem ir tiesības veikt izmaiņas sacensību datumos vai norises vietās, iepriekš informējot komandas.)

4. Pieteikšanās kārtība
· Komandu pieteikšanās notiek uz vietas sacensību norises vietā un laikā pirms sacensību sākuma, reģistrējoties pie sacensību galvenā tiesneša
· Komandā drīkst būt 4 spēlētāji (3 spēlē, 1 rezerves spēlētājs).
· Vienā posmā spēlētājs drīkst pārstāvēt tikai vienu komandu.

5. Finansēšana
· Dalība visos posmos ir bez maksas.
· Sacensību organizēšanu, tiesnešu darbu, inventāru un apbalvošanu nodrošina organizatori.

6. Sacensību reglaments
· Spēles notiek saskaņā ar FIBA 3x3 oficiālajiem noteikumiem, pielāgojot tos amatieru turnīra formātam.
· Sacensību izspēles kārtību, spēļu ilgumu, grupu sadalījumu, izslēgšanas spēļu sistēmu, kā arī citus ar sacensību norisi saistītos organizatoriskos jautājumus nosaka sacensību galvenais tiesnesis, ņemot vērā pieteikto komandu skaitu, pieejamo laiku, laukumu skaitu un sacensību organizatoriskās iespējas. Sacensību organizatoriem un galvenajam tiesnesim ir tiesības nepieciešamības gadījumā veikt izmaiņas sacensību norisē, lai nodrošinātu kvalitatīvu un savlaicīgu turnīra norisi.
· Piedalīties var jebkurš iedzīvotājs no 12 gadu vecuma.
· Visi dalībnieki startē vienā – OPEN grupā (bez vecuma un dzimuma dalījuma).

7. Punktu skaitīšana un kopvērtējums
· Katra posma rezultāti tiek vērtēti šādā sistēmā:
🥇 1. vieta – 5 punkti
🥈 2. vieta – 4 punkti
🥉 3. vieta – 3 punkti
4. vieta – 2 punkti
Pārējās komandas – 1 punkti par dalību.
· Kopvērtējumu veido četru labāko posmu iegūtie punkti.
· Vienāda punktu skaita gadījumā augstāku vietu ieņem komanda, kura pēdējā posmā sasniegusi augstāku vietu.

8. Apbalvošana
· Kopvērtējuma trīs labākās komandas saņem medaļas, kā arī balvas no atbalstītājiem.
· Organizatori var paredzēt speciālbalvas 

9. Drošība un atbildība
· Katrs dalībnieks ir personīgi atbildīgs par savu veselības stāvokli un piedalās sacensībās uz savu atbildību.
· Organizatori neuzņemas atbildību par iespējamām traumām vai mantas bojājumiem sacensību laikā.
· Ieteicams dalībniekiem būt veselības apdrošināšanai vai sporta apdrošināšanai.

10. Cita informācija
· Turnīra rezultāti un fotoattēli tiks publicēti Dienvidkurzemes novada pašvaldības un Gaviezes sporta sociālajos tīklos.
· Reģistrējoties turnīram, dalībnieki piekrīt, ka viņu attēli un vārdi var tikt izmantoti publiskai informācijai un turnīra publicitātei.
· Organizatoriem ir tiesības veikt izmaiņas nolikumā, informējot komandas vismaz 24 stundas pirms attiecīgā posma.

